
“ Shokë, komunistë, punëtorë, 
intelektualë, gra e të rinj të Shqipërisë, vetera- 
në të luftës e bashkatdhetarë. 

Me hidhërim e dhimbje të thellë ju njoftoj- 
më se sot, më 11 prill 1985, ora 2.15, pushoi së 
rrahuri zemra e Udhëheqësit të dashur e të lav- 
dishëm të Partisë dhe të popullit tonë shokut 
Enver Hoxha, Sekretar i Parë i Komitetit Qendror 
të Partisë së Punës të Shqipërisë, Kryetar i Kë- 
shillit të Përgjithshëm të Frontit Demokratik të 
Shqipërisë, Komandant i Përgjithshëm i Forcave 
të Armatosura të RPS të Shqipërisë. 

U nda prej nesh themeluesi i Partisë sonë të 
lavdishme, organizatori dhe udhëheqësi i Luf- 
tës Nacionalçlirimtare e i revolucionit tonë po- 
pullor, arkitekti j ndërtimit të Shqipërisë së re so- 
cialiste. Mbylli sytë Komandanti heroik i Ushtri- 
së sonë Nacionalclirimtare, Ai që krijoi Fron- 
tin Demokratik dhe hodhi themelet e Pushtetit 
Popullor. 


Jeta dhe Vepra e Enver Hoxhës, është histo- 
ria e gjallë e Shqipërisë së sotme. Emri j Tij ësh- 
të i lidhur me të gjitha betejat klasore dhe. me 
të gjitha fitoret e Partisë e të popullit shqiptar. 

Në të gjitha etapat që ka kaluar populli ynë, 
që nga dita kur u krijua Partia Komuniste e de- 
ri më sot, në çdo kohë kur vendoseshin fatet e 
popullit e të Atdheut, kurdoherë ka qenë i pra- 
nishëm mendimi dhe personaliteti i Tij. Në të-gji- 
tha momentet kyçe kur zgjidhej rruga që du- 
hej ndjekur e lufta që duhej zhvilluar, udhëheq- 
ja dhe drejtimi i Tij kanë qenë vendimtare. 


Revolucionar i bindur e patiiot i devotshëm, 


Enver Hoxha ishte i pari ndër komunistët shqi- 
ptarë që kuptoi nevojën e madhe historike të kri- 
jimit të Partisë Komuniste, të shtabit të vetëm e 
të aftë për të bashkuar popullin e për ta udhë- 
hequr në luftën për çlirimin e Shqipërisë dhe 
vendosjen e pushtetit popullor. Atij i takon me- 
rita e madhe historike që në momentet më të 
rënda të pushtimit, të shtypjes fashiste dhe të 
tradhtisë kombëtare të forcave të vjetra poli- 
tike, e krijoi këtë shtab, e fuqizoi organizati- 
visht dhe e edukoi ideologjikisht. Ishte Ai në 
krye të Partisë që në përpjekje të ashpra me ar- 
miqtë e jashtëm e të brendshëm, me oportunis- 
tët e fraksionistët, hartoi dhe përpunoi vijën e 
përgjithshme politike të Luftës Nacionalçlirimta- 
re, që gjeti e përcaktoi rrugët për të arritur në 
fitoren e 29 Nëntorit 1944. 

Nën udhëheqjen e shokut Enver Hoxha Par- 
tia realizoi bashkimin e popullit shqiptar në Fro- 
ntin Nacionalçlirimtar. Ai ishte iniciatorj dhe 
organizatori i Konferencës historike të Pezës. 
Për herë të parë populli ynë arriti unitetin luf- 
tarak mbi bazën e një platforme që shprehte 
dëshirat dhe aspiratat e vërteta kombëtare të tij. 
Ishte ky unitet që u bëri ballë forcave të egra 
të pushtuesve fashistë dhe tradhtarëve të vendit. 

Shoku Enver Hoxha është organizatori i 
drejtpërdrejtë i Ushtrisë Nacionalçlirimtare. Nën 
komandën e Tij partizanët tanë të lavdishëm luf- 
tuan me heroizëm të pashoq brenda dhe jashtë 
kufijve të Shqipërisë dhe me mbështetjen e fo- 
rcave patriotike të gjithë popullit çliruan Atdhe- 
un tonë të dashur. 

Krijimi i Pushtetit Popullor dhe i shtetit të 
ri shqiptar që lindën në zjarrin e Luftës Nacio- 
nalçlirimtare kanë në themelet e 
min revolucionar dhe veprimtarinë udhëheqëse 
të shokut Enver Hoxha. Nën kujdesin dhe sipas 
mësimeve të Tij, këshillat popullore u bënë ar- 
ma e fuqishme e diktaturës së proletariatit, e de- 
mokracisë së masave, dhe e ndërtimit socialist. 

Shoku Enver Hoxha hartoi e përpunoi pro- 
gramin e transformimeve madhështore dhe të 
ndërtimit të shoqërisë së re socialiste. Nën udhë- 
heqjen e komunistëve e me shokun Enver në 
krye u zhvilluan betejat fitimtare për industri- 
alizimin, ndërtimi i gjithë atyre veprave monu- 
mentale që i dhanë vendit klasën e re punëtore 
dhe një bazë të fuqishme për zhvillimin e gji- 
thanshëm ekonomik e shoqëror. 

I mbështetur në marksizëm-leninizmin dhe 
njohës i vuajtjeve e aspiratave shekullore të 
fshatarësisë sonë patriote, shoku Enver Hoxha 
dha orientimet themelore për kolektivizimin e 
modernizimin e bujqësisë. Në realitetin e sotëm 
të fshatit kooperativist duket qartë drejtësia e 
rrugës që përcaktoi Partia. 

Shoku Enver Hoxha e udhëhoqi Partinë dhe 
popullin në realizimin e revolucionit të thellë 
ideologjik e kulturor që është kryer tek ne. Në 
qoftë se Shqipëria është sot një vend i përpa- 
ruar socialist e që zhvillohet me forcat e veta, 
atdhe i njerëzve të lirë nga çdo shtypje sociale 
e shpirtërore, vend i demokracisë dhe i mirëqë- 
nies për të gjithë, i arsimit dhe kulturës për 


kooperativistë, 


tyre mendi- 

masat e gjëra të popullit, kjo i detyrohet luftës 
që ka bërë populli shqiptar me Partinë e sho- 
kun Enver Hoxha në krye. 

Nuk ka fushë të aktivitetit politik, ideologjik 
e shoqëror të Partisë dhe të shtetit tonë ku të 
mos jetë shprehur mendimi filozofik, forca or- 
ganizative dhe veprimtaria udhëheqëse e shokut 
Enver Hoxha. Ai ka përpunuar vijën e përgjith- 
shme të politikës së jashtme dhe qëndrimet e Pa- 
rtisë e të shtetit tonë për çështjet ndërkombëtare. 
Kjo politikë, kundërshtimi i vendosur j imperiali- 
zmit amerikan, socialimperializmit sovjetik dhe 
reaksionit botëror, e përkrahjes së sinqertë të lu- 
ftërave revolucionare e çlirimtare të popujve, e 
solidaritetit me forcat demokratike e antiimperi- 
aliste, i ka forcuar pozitat ndërkombëtare të ve- 
ndit tonë, ka rritur simpatinë e respektin për 
Shqipërinë socialiste në botë, ka shtuar miqtë e 
dashamirësit e saj. 

Nën udhëheqjen e shokut Enver Hoxha Par- 
tia e Punës e Shqipërisë ka zhvilluar një luftë 
heroike kundër revizionizmit modern. Askush si 
Ai nuk ka mbrojtur me aq pathos revolucionar, 
në çdo kohë e në çdo situatë, mësimet e Marksit, 
Engelsit, Leninit dhe Stalinit nga shtrembërimet 
oportuniste, askush si Ai nuk ka demaskuar 
politikën dhe veprimtarinë socialimperialiste e so- 
cialshoviniste të titistëve, hrushovianëve e rene- 
gatëve të tjerë. 

Askush si Ai nuk ka luftuar me aq forcë E 
vendosmëri kundër armiqve të brendshëm të Par- 
tisë, grupeve fraksioniste dhe agjentëve të huaj 


. që nga Koçi Xoxe e deri te banda e Mehmet . 
Shehut. Kjo luftë ka qënë shpëtimtare për Par- 


tinë, popullin dhe Atdheun tonë. 

Shoku Enver Hoxha radhitet ndër ata revo- 
lucionarë të shquar që kanë dhënë një kontribut 
të madh e të veçantë në zhvillimin e mendimit 
teorik marksist-leninist, që prek të gjitha çësh- 
tjet e revolucionit dhe të ndërtimit të socializ- 
mit. Përgjithësimet e përvojës së luftës çlirimta- 
re dhe të praktikës së ndërtimit të shoqërisë sonë 
të re, analizat e konkluzionet mbi proceset e 
zhvillimit të sotëm botëror, janë me një vlerë të 
madhe ideore, pika orientimi e referimi për ve- 
primtarinë e përditshme revolucionare. 

Si internacionalist i vërtetë, Ai ka përkrahur 
pa u lodhur partitë e reja marksiste-leniniste dhe 
luftën e tyre revolucionare, u ka qenë kurdoherë 
afër dhe ka ndjekur me vëmendje luftë” së kon- 
solidimin e përparimin e tyre. 

Shoku Enver Hoxha është figura më e ma- 
dhe historike e popullit dhe kombit tonë që do t'u 
ndrisë me shkëlqim të pashuar rrugën brezave të 
tashëm dhe të atyre që do të vijnë. Ai do rrojë 
përjetë i dashur, i nderuar dhe i respektuar në 
zemrat e gjithë komunistëve dhe të popullit tonë. 
Me Veprën dhe mësimet e Tij do të jetë kurdo- 
herë pranë tyre për t'i frymëzuar në luftë dhe 
në punë për të mirën e atdheut dhe të komunizmit. 

Le të mbetet flamur lufte thirrja e Tij e zja- 
rrtë drejtuar popullit shqiptar me rastin e 40- 
vjetorit të clirimit të Atdheut: 

“Ta ruajmë si sytë e ballit gjithçka kemi arri- 
tur, ta zhvillojmë me konsekuencë më tej, t'u le- 
më brezave të ardhshëm një Shqipëri kurdoherë 
e më të fortë, kurdoherë të kuqe, si flakë e.pa- 
shuar e zemrave dhe idealeve komuniste e parti- 
zane, një Shqipëri që të rrojë e të përparojë në 
shekuj. Jam i bindur se populli e Partia lart e më 
lart do ta mbajnë flamurin tonë fitimtar, lart e 
më lart do ta ngrenë nderin, prestigjin dhe em- 
rin e Shqipërisë socialiste në botër. 

Ky është edhe betimi i njëzëshëm që bën sot 
Partia jonë e Punës dhe mbarë populli shqiptar. 

Në këto çaste të dhimbjes së thellë për hum- 
bjen e Udhëheqësit, shokut e mësuesit tonë të 
shtrenjtë, Enver Hoxha, le të forcojmë unitetin 
tonë të çeliktë dhe t'i shtrëngojmë edhe më fort 
radhët rreth Partisë e Komitetit të saj Qendror, 
le të mobilizojmë edhe më tepër forcat tona për 
ta bërë Shqipërinë tonë ashtu siç e donte shoku 
Enver, të fuqishme, të begatë e të përparuar, le 
të punojmë pa u' lodhur siç punoi e luftoi Ai për 


gjysmë shekulli me radhë për ta ngritur edhe më 


lart emrin e saj. 
Lavdi Veprës së ndritur e të pavdekshme të 
shokut Enver Hoxhal 


KOMITETI QENDROR I PARTISË SË' PU- 
NËS TË SHQIPËRISË 

PRESIDIUMI I KUVENDIT POPULLOR 1 
REPUBLIKËS POPULLORE SOCIALISTE TË 
SHQIPËRISË 

KËSHILLI I MINISTRAVE I REPUBLIKËS 
POPULLORE SOCIALISTE TË SHQIPËRISË 
KËSHILLI 1 PËRGJITHSHËM 1 FRONTIT 
DEMOKRATIK TË SHQIPËRISË 


Tiranë, më 11 prill 1985 


Vendim mbi krijimin e komisionit 


për organizimin e varrimit 
të shokut Enver Hoxha 


Që 


Komiteti ' Qendror i Partisë së Punës të 
Shqipërisë, Presidiumi i Kuvendit Popullor të 
Republikës Popullore Socialiste të Shqipërisë, Kë- 
shilli i Ministrave. i Republikës Popullore Socia- 
liste të Shqipërisë, :Këshilli i Përgjithshëm i Fro- 
ntit Demokratik të Shqipërisë 


Vendosën: 


Të krijohet komisioni për organizimin e va- 
rrimit të shokut Enver Hoxha, Udhëheqës i shquar 
i Partisë dhe i popullit shqiptar, Sekretar i Parë 
i Komitetit Qendror të Partisë së Punës të Shqi- 
përisë, Kryetar i Këshillit të Përgjithshëm të 
Frontit Demokratik të Shqipërisë, Komandant i 
Përgjithshëm i Forcave të Armatosura të Repu- 
blikës Popullore Socialiste të Shqipërisë, i për- 
bërë nga shokët: Ramiz Alia kryetar, Adil Çar- 
çani, Hajredin Çeliku, Hekuran Isai, Lenka Çuko, 
Manush Myftiu, Muho Asllani, Pali Miska, Rita 
Marko, Simon Stefani, Besnik Bekteshi, Foto Ça- 
mi, Llambi Gegprifti, Prokop Murra, Qirjako Mi- 
hali, Haki Toska, Shefqet Peçi, Spiro Koleka, Xha- 
fer Spahiu, Pilo- Peristeri anëtarë. 


Tiranë, më 11 prill 1985 


PAVDEKSHME TË SHOKUT 
ENVER HOXHAI 


KOMUNIKATE MJEKESORE 


Shoku Enver Hoxha vuante që prej vitit 1948 ' 
nga sëmundja diabet i sheqerit, e cila me kalimin 
e kohës shkaktoi dëmtime të përhapura të enëve 
të gjakut, të zemrës, të veshkave dhe të disa or- 
ganeve të tjera. 

Në vitin 1973, si rrjedhojë e këtyre dëmtime- 
ve, kaloi infarkt miokardi me çrregullime të rit- 
mit. Në vitet e mëpasme u zhvillua insufiçenca 
e rëndë e zemrës. 

Para një viti pësoi insult iskemik të trurit me 
hemiparezë kalimtare. 

Në mëngjesin e datës 9 prill 1985 bëri nda- 
lim të papritur zemre nga fibrilacioni ventrikular. 
Megjithë mjekimin intensiv, ripërsëritja e fibri- 
lacioneve ventrikulare dhe pasojat e parikthyesh- 
me në tru e në veshka shkaktuan vdekjen në 
ora 02.15 të datës 11 prill 1985. 


Ekipi mjekësor: 


Profesor Petrit Gaçe, Profesor Fejzi Hoxha, 
Kandidat i shkencave mjekësore Isuf Kalo, 
Docent Ylli Popa, Profesor Bajram Preza, 
Doktor Ahmet Kamberi, Kandidat i shkenca- 
ve mjekësore Sabit Brokaj, Doktor Arben Fino. 


Tiranë, më 11 prill 1985 


http:iyyvyv.enverhoxha.ru 


